|  |  |  |
| --- | --- | --- |
|  |  |  |
| Projekt „Narva ja Ivangorodi kaldapealsete ajaloolise kaitseala integreeritud arendamine, II etapp„ | Euroopa naabrus- ja partnerlusinstrumendi Eesti-Läti-Vene piiriülese koostöö programm 2007-2013 | Narva Linnavalitsuse Linnavara- ja Majandusamet |

Euroopa naabrus- ja partnerlusinstrumendi (ENPI) Eesti-Läti-Vene piiriülene koostöö programm

**Narva Linnavalitsuse Linnavara- ja Majandusamet**

Riigihanke:

**Narva Pimeaia Kaldapealse aia ja tänavaäärse allee rekonstrueerimise järelevalve (Narva ja Ivangorodi kaldapealsete ajaloolise kaitseala integreeritud arendamine II etapp)**

**HANKEDOKUMENDID**

**III OSA**

**TELLIJA TINGIMUSED**

**05.2012.a.**

Sisukord:

[1 Projekti eesmärgid 3](#_Toc320431681)

[2 Töömahud 3](#_Toc320431682)

[3 Üldised nõuded 3](#_Toc320431683)

[4 Tehnilise kirjelduse dokumentatsioon 5](#_Toc320431684)

[5 Muu informatiivne dokumentatsioon 5](#_Toc320431685)

# 

# Projekti eesmärgid ja taust

* 1. Projekti üldeesmärgiks on Narva ja Ivangorodi kaldapealsete ajaloolise kaitseala kui Narva jaoks keskse ning nii Eesti kui ka Euroopa Liidu jaoks märgilise tähendusega piirkonna arendamine atraktiivseks avalikuks linnaruumiks, mis märkimisväärselt tõstab Narva linna elu-, puhke- ja külastuskeskkonna kvaliteeti ja konkurentsivõimet.
  2. Projekti «Narva ja Ivangorodi kaldapealsete ajaloolise kaitseala integreeritud arendamine II etapp» eesmärgiks on Narva ja Ivangorodi ajaloolise kaldapealsete promenaadide välja-ehitamine muutes piirilinnade jõeäärseid alasid atraktiivseks linnaruumiks, mis tõstavad Narva ja Ivangorodi linna elu-, puhke- ja külastuskeskkonna kvaliteeti ja konkurentsivõimet.
  3. Projekti ehitustööde hankega planeeritud tegevused Narva linnas, mille üle järelevalvet tehakse:
     + Pimeaia Kaldapealse aia rekonstrueerimine ja heakorrastamine, sh kõnniteed, piirded, väike vormid.
     + Tänavaäärse allee rekonstrueerimine ja heakorrastamine.
     + Välisvalgustustööde teostamine.
     + Vihmaveekanalisatsiooni tööde teostamine.
     + Muud rekonstrueerimisega kaasnevad tööd.
  4. Projekti piirkond jääb tervikuna kultuurimälestise – arheoloogiamälestis, asulakoht kultuurimälestiste registri nr 27276, alale.
  5. Projektipiirkonna vahetus läheduses on veel järgmised kultuurimälestised:
     + Ehitusmälestis, Elamu Narvas Koidula t. 6, 17.saj.,1982, kultuurimälestiste registri nr 14001;
     + Ehitusmälestis, Purskkaev Narvas bastionil Pax, kultuurimälestiste registri nr 14044;
     + Ajaloomälestis, Monument Põhjasõjas 1704. a. langenud vene sõjaväelastele, kultuurimälestiste registri nr 45;
     + Ajaloomälestis, Vabadussõjas hukkunute ühishaud, kultuurimälestiste registri nr 46.
  6. Teenuse sisuks on omanikujärelevalve, teehoiu järelevalve, muinsuskaitseline ja arheoloogiline järelevalve:

# Töömahud

* 1. Teenuste objektiks olevate ehitustööde töömahud on kirjeldatud põhiliselt järgmiste dokumentidega:
     1. Joonis AE-Lisa 2 (OÜ Zoroaster, Töö nr. 081008/2, 2008.a., Põhiprojekt);
     2. Hankedokumentide IV osa – Loendid;
     3. Narva Pimeaia rekonsrtueerimisprojekt (OÜ Zoroaster, Töö nr. 081008/2, 2008.a., Põhiprojekt)
     4. Narva bastionimüüride Pax, Justitia, Spes ja Narva linnuse põhja eeshoovi idapoolse nõlva kindlustamine. Drenaaži süsteemi projekt (OÜ Zoroaster Töö nr 091210/PP, 2010.a., Põhiprojekt / OÜ Tadias, Töö nr. 70-2010, 2010.a., Põhiprojekt), sh peamiselt joonised VV-202 ja VV-204 ning seletuskiri;

Joonis AE-Lisa 2 ja Loendid piiritlevad ja kirjeldavad töömahtu ning Narva Pimeaia rekonsrtueerimisprojekt ja drenaažisüsteemi ehitusprojekt sisaldavad täpsemaid tööpiire ja tehnilisi lahendusi. Seejuures joonis AE-Lisa 2 annab tööpiiridest skemaatilise ülevaate, mitte ei järgi täpset tööpiiri looduses.

* 1. Narva Pimeaia rekonsrtueerimisprojekt ja drenaažisüsteemi ehitusprojekt käsitlevad tehnilisi lahendusi oluliselt suuremas mahus kui käesoleva hanke töömaht. Pakkumuse koostamisel tuleb lähtuda Joonisel AE-Lisa 2 (skemaatiliselt) ja Loendites fikseeritud töömahtudest.
     1. Töömahtu kuuluvad peamiselt järgmised ehitusprojektides kirjeldatud osad:
     + Pimeaia Kaldapealne aed (rekonstrueerimisprojekt);
     + Pimeaia Tänavaäärne allee (rekonstrueerimisprojekt);
     + Drenaaži rajamine Pimeaia Kaldapealsele aiale bastionil Justitia, välja arvatud eelvoolust veerenn, kaev ja truup (drenaažisüsteemi ehitusprojekt). Seejuures käesoleva hanke mahus tuleb arvestada eelvoolu ajutise lahenduse ehitamisega, sh tööjooniste koostamise ja kooskõlastamisega Tellija ja Narva Vesi AS-ga.
     1. Töömahtu ei kuulu järgmised ehitusprojektides kirjeldatud osad:
     + Väike Pimeaed (rekonstrueerimisprojekt);
     + Alumine aed (rekonstrueerimisprojekt);
     + Ülemine aed (rekonstrueerimisprojekt);
     + Drenaaži eelvoolu rajamine Pimeaia Kaldapealsele aiale bastionil Justitia, sh veerenn, kaev ja truup, millised tööd teostatakse teise hanke raames (drenaažisüsteemi ehitusprojekt);
     + Drenaaži rajamine mujal (drenaažisüsteemi ehitusprojekt).
  2. Teenuse objektiks olevate ehitustööde kestus on 14 kuud.
  3. Teenuste objektiks olevate ehitustööde hankedokumentidega on võimalik tutvuda laadides need alla paralleelselt toimuva avatud menetlusega ehitustööde riigihanke juurest, riigihangete registri veebilehelt: <https://riigihanked.riik.ee/register/HankedOtsing.html> .
  4. Ehitusprojekt on kättesaadav serveriaadressil: <ftp://ftp.narva.ee>, kasutaja: pimall; parool: chob6ieX. Ehitusprojektiga tutvumiseks tuleb see laadida enda arvutisse. Probleemide korral pöörduda infotehnoloogia-teenistuse poole (tehniline tugi: Aarne Pärtels, tel 35 99 200, [aarne.partels@narva.ee](mailto:aarne.partels@narva.ee))

# Üldised nõuded

* 1. Teenus peab olema osutatud vastavalt Eesti Vabariigi õigusaktidele, millised sätestavad muuhulgas hankelepingu esemeks teenuste omaduste ja oluliste tunnuste loetelu, sh peamiselt:
     1. Ehitusseadus (ES) – Riigikogu seadus, Vastu võetud 15.05.2002, RT I 2002, 47, 297;
     2. Omanikujärelevalve tegemise kord (OJK) - ES § 30 lõike 8 alusel kehteststud Majandus- ja kommunikatsiooniministri määrus, Vastu võetud 25.01.2011 nr 7;
     3. Teeseadus (TS) - Riigikogu seadus, Vastu võetud 17.02.1999, RT I 1999, 26, 377;
     4. Tee ehitus- ja remonditööde omanikujärelevalve tegemise kord (TOIK) – TS § 191 lõike 8 alusel kehtestatud Majandus- ja kommunikatsiooniministri määrus, Vastu võetud 29.12.2008 nr 121;
     5. Muinsuskaitseseadus (MKS) - Riigikogu seadus, Vastu võetud 27.02.2002, RT I 2002, 27, 153;
     6. Muinsuskaitselise järelevalve kord ning ehitus- ja muu töö dokumenteerimise kord (MKJK) – MKS § 35 lõike 2 ja § 40 lõike 4 alusel kehtestatud Kultuuriministri määrus, Vastu võetud 15.06.2011 nr 10.
  2. Omanikujärelevalvet tegeva isiku ülesandeks on kontrollida [ES § 30 lg 5]:
* ehitusprojekti vastavust nõuetele;
* nõuetele vastavate ehitustoodete kasutamist;
* ehitise ning selle asukoha maaüksuse korrashoidu ja ohutust ümbruskonnale;
* keskkonnaohutuse tagamist;
* tehtud ettekirjutuste täitmist;
* teostatavate ehitustööde kvaliteeti ja tööde täitmise tähtaegu, teavitades ehitise omanikku, kui teostatavate ehitustööde kvaliteet või tööde täitmise tähtaeg ei vasta kokkulepitule;
* ehitamise vastavust ehitusprojektile, õigusaktidest ning ehitise omaniku ja ehitusettevõtja vahel sõlmitud lepingust tulenevatele nõuetele.
  1. Omanikujärelevalve tegija peab omanikujärelevalve tegemisel täitma ehitamise käigus ehitise ja ehitamise ohutuse eesmärgil kehtestatud nõudeid. [ES § 30 lg 7]
  2. Omanikujärelevalve tegija järgib oma töös majandus- ja kommunikatsiooniministri kehtestatud Omanikujärelevalve tegemise korda (OJK) [ES § 30 lg 8], sh peamiselt:
     1. Omanikujärelevalve tegija ülesanded [OJK § 5 lg 2]:
* ehitusprojekti nõuetele vastavuse kontroll, mille käigus tehakse kindlaks ehitusprojekti terviklikkus, sealhulgas ehitusprojekti vastavus ES § 18 lõike 3 nõuetele;
* hoone mahamärkimisega seotud geodeetiliste tööde hindamine;
* reaalsete vundeerimistingimuste võrdlemine ehitusprojekti koostamise aluseks olnud pinnaseandmetega või geotehniliste uuringute andmetega;
* ehitatava ehitise ja selle osade ehitusprojektile ning ehitusettevõtja ja ehitise omaniku vahel kokkulepitud tingimustele ja kvaliteedile vastavuse kontroll;
* ehitisse püsivalt paigaldatavate ehitustoodete, sealhulgas püsivalt paigaldatavate seadmete, ehitusprojektile vastavuse kontroll esitatud dokumentide alusel;
* kasutatavaid ehitustooteid ja püsivalt paigaldatavate seadmete iseloomustava dokumentatsiooni olemasolu kontroll;
* ehitustööde kvaliteedi hinnangute, mõõtmiste, katsetuste ja ekspertiiside teostamiseks ettepanekute tegemine ning nende järelevalve;
* ehitamise tehniliste dokumentide nõuetekohase ja õigeaegse täitmise kontroll ja vajadusel nende esitamise, täiendamise või parandamise nõudmine;
* esitatud teostusjooniste tegelikkusele vastavuse hindamine;
* ehitatava ehitise ja selle asukoha maaüksuse korrashoiu kontroll;
* ehitatava ehitise ja selle asukoha maaüksuse ümbruskonna ohutuse, sealhulgas kolmandatele isikutele, kontroll;
* keskkonnaohutuse kontroll;
* osalemine ehitustööde või selle osade üleandmisel-vastuvõtmisel ning selle põhjal hinnangu andmine ehitise valmidusastmest;
* kaetavate tööde ja ehitise osade ülevaatus, ehitusprojektile vastavuse kontroll ning dokumentatsiooni kontroll;
* tööohutuse nõuete rikkumise tuvastamisel või kahtluse korral märkuste tegemine;
* esimesel võimalusel Tehnilise Järelevalve Ameti teavitamine, kui seda ei ole teinud ehitusettevõtja või ehitise omanik, ehitise ehitamisel toimunud avariist või õnnetusjuhtumist, mis tulenes ehitise või ehitamise nõuetele mittevastavausest ning kui see on põhjustanud inimvigastusi või materiaalset kahju või võib neid põhjustada;
* tehtud ettekirjutuste täitmise kontroll.
  + 1. Omanikujärelevalve tegija on kohustatud viivitamatult teavitama ehitise omanikku ja ehitusettevõtjat pärast järgmiste asjaolude temale teatavaks saamist [OJK § 6 lgh 1]:
* ehitusprojektis ilmnenud mittevastavus ES § 18 lõike 3 nõuetele;
* ehitamisel ilmnenud mittevastavus ehitusprojektile;
* ehitamisel kasutatavate ehitustoodete ja ehitisse püsivalt paigaldavate seadmete mittevastavus nõuetele või ehitusprojektile;
* teostatavate ehitustööde ohtlikkus;
* ehitatava ehitise ja ehitusplatsi ohtlikkus;
* ehitamisest tingitud keskkonna saastatus ehitusplatsil;
* ehitamisest tingitud keskkonna saastamine;
* tõenäoliselt tekkida võiv ehitise nõuetele mittevastavus, mis võib tuleneda ehitustootest või ehitustehnoloogiast;
* ehitamise aluseks oleva ehitusprojekti mittevastavus ehitusloa aluseks olevale ehitusprojektile.
  + 1. Muudest asjaoludest, mis ohustavad või rikuvad omanikujärelevalve tegijale teadaolevalt ehitise omaniku õigusi ehitatava ehitise või maaüksuse suhtes, või puudustest, mis ilmnevad OJK § 5 lõikes 2 sätestatud ülesannete täitmisel, on omanikujärelevalve tegija kohustatud omanikku kirjalikult teavitama kahe tööpäeva jooksul alates ajast, millal omanikujärelevalve tegija vastavatest asjaoludest teada sai. [OJK § 6 lg 2]
    2. Teavitamine peab toimuma operatiivselt ning omanikujärelevalve vastutav spetsialist teeb ehitustööde päevikusse sellekohase sissekande. [OJK § 6 lg 3]
  1. Omanikujärelevalve tegemist juhib ja esitab omanikujärelevalve tegija nimel seisukohti ES § 47 lõigetes 1 ja 2 sätestatud nõuetele vastav omanikujärelevalve tegevusala vastutav spetsialist. [OTK § 3 lg 2] Toiminguteks, milleks eelnevalt nimetatud vastutaval spetsialistil pädevus puudub, kaasab omanikujärelevalve tegija vastava pädevusega teisi omanikujärelevalve vastutavaid spetsialiste. [OTK § 3 lg 3]
  2. Omanikujärelevalve tegija koostab oma ülesannete tegemiseks järelevalveprotseduuride programmi. [OTK § 5 lg 1] Nimetatud programm koostatakse ja edastatakse ehitustöövõtja täpsustatud ajagraafikute alusel jooksvalt ehitustööde tegemise käigus.
  3. Osutab võrreldes õigusaktidest tuleneva omanikujärelevalve teenusega järgmisi lisateenuseid:
     1. Ehitustegevusega seotud teenused:
* Ehituskoosolekute juhtimine või protokollimine;
* Informatsiooni vahetamise korraldamine ehitajate, projekteerijate ja tellija vahel;
* Ehitustööde graafikute täitmise jälgimine ja võimalike mahajäämuste käsitlemine;
* Ehitustöövõtjate kvaliteedijuhtimissüsteemi jälgimine;
* Tellija otsetöövõttude ja -hangete sidumine ehitusprotsessiga;
* Ehitustööde käigus tekkivate erimeelsuste lahendamise korraldamine;
* Ehitusmahtude kontroll.
  + 1. Ehituslepingute täitmise kontrolliga seotud tegevused:
* Ehitaja või projekteerija poolt esitatud aktide ja arvete aktsepteerimise eelduste kontroll;
* Ehitustöövõtu lisa- ja muudatustööde analüüsil osalemine;
* Tellija informeerimine ehitustööde hetkeseisust ning maksumusest;
* Ehitustöövõtja poolt antud tagatiste ja kindlustuste paikapidavuse kontroll;
* Ehitise ülevaatuse käigus esitatud märkuste ja vaegtööde täitmise organiseerimine.
  + 1. Käsundusteenused:
* Asjaajamine riigi ja kohalike omavalitsuse ametitega ning võrkude valdajatega;
* Tellija esindamine ja tema huvide kaitsmine ehitusobjektil ja teistes asutustes volituste piires;
* Tegevuse korraldamine garantiiajal.
  1. Teehoiu Omanikujärelevalvet tegeva isiku ülesanne on [TS §191 lg 6]:
* kontrollida ehitus- ja remonditööde vastavust projektile või teetööde kirjeldusele;
* võtta vastu töid konstruktsioonide või rajatise osade kohta, mis kaetakse järgmistel ehituse või remondi etappidel muu konstruktsiooniosa või materjaliga ning millega seoses kaob hilisem võimalus nende vahetuks ülevaatamiseks, nagu näiteks muldkeha alumised kihid, tekstiilivõrgud, teekatendi kihid, hüdroisolatsioon, monteeritavate elementide vahelised liitekohad ning vuugid, raudbetooni armatuur jne (edaspidi kaetud tööd);
* kontrollida ehitus- ja remonditööde ohutust keskkonnale ja inimestele;
* kontrollida ehitus- ja remonditööde kvaliteedinõuetest kinnipidamist.
  1. Teehoiu Omanikujärelevalve tegija järgib oma töös majandus- ja kommunikatsiooniministri kehtestatud Tee ehitus- ja remonditööde omanikujärelevalve tegemise korda (TOIK) [TS §191 lg 8], sh peamiselt:
     1. Tee ehitus- ja remonditööde vastavuse kontrollimiseks projektile või teetööde kirjeldusele ning kvaliteedinõuetest kinnipidamiseks omanikujärelevalve tegija [TOIK § 4 lg 1]:
* nõuab ehitajalt koopiad tee ehitus- ja remonditöödele tarnitavate tee-ehitusmaterjalide ja -toodete ning seadmete vastavusdeklaratsioonidest või teisi tooteid iseloomustavatest dokumentidest ning kontrollib nende olemasolu ja vastavust nõuetele enne materjalide või seadmete paigaldamiseks loa andmist;
* nõuab ehitajalt koopiad tee hooldus- või kasutusjuhenditest ja muudest vajalikest dokumentidest ning kontrollib nende olemasolu ja vastavust nõuetele;
* kontrollib igapäevaselt kasutatavate pinnaste, tee-ehitusmaterjalide ja toodete ning seadmete vastavust projektile või teetööde kirjeldusele ning kvaliteedinõuetele ja kahtluse korral võtab koos ehitajaga pinnaste ning ehitusmaterjalide kontrollproove;
* kontrollib visuaalselt liikluskorralduse ning liikluskorraldusvahendite paigaldamise vastavust projektile või teetööde kirjeldusele ning kehtivatele nõuetele;
* kontrollib kvaliteedinõuetes ette nähtud laboratoorsete katseprotokollide esitamist lepingus või normdokumentides kehtestatud tähtaegadel ning esitatud katseandmete õigsuses kahtlemisel võtab koos ehitajaga kontrollproove kooskõlastades kontrollproovide võtmise eelnevalt omanikujärelevalve tellijaga;
* kontrollib tee ehitus- ja remonditööde nõuetekohast dokumenteerimist ning dokumentides toodud andmete õigsust ja vastavust projektile või teetööde kirjeldusele;
* lahendab üleskerkinud tehnilisi küsimusi, vajadusel korraldab sellealaseid nõupidamisi;
* kutsub kokku, juhatab ja protokollib töökoosolekuid.
  + 1. Teehoiu Omanikujärelevalve tegija teavitab viivituseta omanikujärelevalve tellijat, kui ehitus- ja remonditööde tegemisel ei peeta kinni projektist, teetööde kirjeldusest või kvaliteedinõuetest [TOIK § 4 lg 2].
    2. Teehoiu Omanikujärelevalve tegija esitab ehitajale nõudmised tee ehitus- ja remonditööde tegemisel avastatud puuduste kõrvaldamiseks kirjalikult ja allkirjastatult vähemalt kahe tööpäeva jooksul nõude esitamise alusest teadasaamise päevast arvates [TOIK § 4 lg 3].
    3. Teehoiu Omanikujärelevalve tegija kontrollib ehitajale esitatud nõudmiste täitmist ning teavitab viivitamatult omanikujärelevalve tellijat, kui ehitajale esitatud nõudmisi ei ole võimalik täita, ei täideta või mittetäitmisega kaasneb oht lepingu tähtaegadele, keskkonnale või inimestele [TOIK § 4 lg 4].
    4. Teehoiu Omanikujärelevalve tegija teeb omanikujärelevalve tellijale ettepanekuid lepingu lõpetamiseks ehitajaga, kui viimane ei pea tee ehitus- ja remonditööde tegemisel kinni projektist, teetööde kirjeldusest või kvaliteedinõuetest ning ei täida talle esitatud kirjalikke nõudmisi puuduste kõrvaldamiseks [TOIK § 4 lg 5].
    5. Teehoiu Omanikujärelevalve tegija peab enda objektil viibitud aja ning kontrollimise tulemused käesoleva paragrahvi lõike 1 punktide 3–6 täitmisel kirjutama teetööde päevikusse [TOIK § 4 lg 6].
    6. Omanikujärelevalve tegija osaleb tee ehitus- ja remonditööde vastuvõtukomisjoni töös [TOIK § 4 lg 7].
  1. Kinnismälestist ja muinsuskaitsealal paiknevat ehitist võib konserveerida ja restaureerida ainult vastutava spetsialisti või konserveerimise ja restaureerimise projekti koostaja muinsuskaitselise järelevalve all [MKS § 35 lg 2], sh peamiselt:
     1. Muinsuskaitselise järelevalve teostaja on kohustatud ehitustööde tegemise ajal [MKJK § 2 lg 1]:
* jälgima „Muinsuskaitseseaduse” ja selle alusel kehtestatud õigusaktide ning Muinsuskaitseametiga kooskõlastatud projektdokumentatsiooni järgimist;
* jälgima muinsuskaitse seisukohalt sobiva metoodika, töövõtete ja ehitusmaterjalide kasutamist;
* jälgima kultuuriväärtusega tarindite ja detailide säilitamist ja kaitsmist;
* viivitamatult teatama Muinsuskaitseametile ehitustööde käigus avastatud kultuuriväärtusega leidudest, mälestise seisundi halvenemisest või muudest asjaoludest, mis ohustavad mälestise või selle osade säilimist või takistavad tööde projektikohast tegemist;
* jälgima ehitustööde nõuetekohast dokumenteerimist;
* kandma oma märkused ja ettepanekud ehitustööde kulgemise kohta ning ehitustööde tegemiseks antud juhised ehitustööde päevikusse ja teatama neist vajadusel Muinsuskaitseametile;
* osalema vastavalt vajadusele objektil toimuvatel ehitustööde tegemist ja kvaliteeti käsitlevatel nõupidamistel;
* teavitama Muinsuskaitseametit ehitustöö käigus ilmnenud vajadusest ekspertiisi korraldamiseks;
* fikseerima aruande jaoks vajalikud andmed ja fotografeerima aruande jaoks vajalikud ehitiseosad.
  + 1. Muinsuskaitselise järelevalve teostaja on kohustatud teavitama ehitustöö käigus avastatud projektivigadest ja puudustest ühe tööpäeva jooksul mälestise ja muinsuskaitsealal paikneva ehitise omanikku või valdajat, projekti tellijat, projekti koostajat, ehitustööde tegijat (vastutavat spetsialisti) ja Muinsuskaitseametit [MKJK § 2 lg 2].
    2. Muinsuskaitselise järelevalve teostaja koostab ehitustööde tegemise muinsuskaitselise aruande (edaspidi aruanne), milles esitatakse tehtud ehitustööde kokkuvõtlik kirjeldus, ülevaade kasutatud töömeetoditest, ehitustööde käigus avastatust koos vajalike jooniste ja fotodega ning kokkuvõtlik hinnang tehtud ehitustööde muinsuskaitselisele kvaliteedile [MKJK § 3 lg 1].
  1. Muinsuskaitseameti poolt määratud Arheoloogilise järelevalve käigus fikseerib arheoloog kaevetööd ning võib vajadusel nõuda täiendavaid uuringuid.
  2. Ehitusobjektil kohapeal Teenuse osutamise mõistlikuks sageduseks loevad Pooled sagedust kaks kord nädalas.
  3. Täpsete juhiste puudumisel peab Teenus sisaldama kõiki Hankedokumentides kirjeldatud eesmärgi saavutamiseks tavapäraselt vajalikke tegevusi.
  4. Juhul, kui Hankedokumentides (sh Tehnilise kirjelduse dokumentatsioonis) on nimetatud kindlat ostuallikat, protsessi, kaubamärki, patenti, tüüpi, päritolu või tootmisviisi, võib pakkuda kõigi teadaolevate näitajate poolest sellega samaväärset.

# Muu informatiivne dokumentatsioon

* 1. Muu Hankelepinguga seonduda võiv informatsioon on esitatud järgnevalt lisatud dokumentides:
     1. Joonis AE-Lisa 2 (OÜ Zoroaster, Töö nr. 081008/2, 2008.a., Põhiprojekt);
     2. Narva Pimeaia rekonsrtueerimisprojekt (OÜ Zoroaster, Töö nr. 081008/2, 2008.a., Põhiprojekt);
     3. Narva bastionimüüride Pax, Justitia, Spes ja Narva linnuse põhja eeshoovi idapoolse nõlva kindlustamine. Drenaaži süsteemi projekt (OÜ Zoroaster / OÜ Tadias, Töö nr. 70-2010, 2010.a., Põhiprojekt).